สปส.ปล่อยกู้น้ำท่วม1 หมื่นล้านบาท
ประกันสังคม ร่วม 6 แบงก์ปล่อยกู้น้ำท่วม&nbsp; 10,000 ล้านบาท คิดดอกเบี้ย 2.5 %&nbsp; คงที่ 2ปี&nbsp; เริ่ม&nbsp;&nbsp; 1 ธ.ค.นี้
17 พ.ย. 2553

ประกันสังคม ร่วม 6 แบงก์ปล่อยกู้น้ำท่วม  10,000 ล้านบาท คิดดอกเบี้ย 2.5 %  คงที่ 2ปี  เริ่ม   1 ธ.ค.นี้ 
นายปั้น วรรณพินิจ เลขาธิการสำนักงานประกันสังคม(สปส.) เปิดเผยว่า ในการประชุมบอร์ดสปส.เมื่อวันที่ 16 พ.ย. ที่ผ่านมา ที่ประชุมพิจารณาโครงการปล่อยกู้สำหรับผู้ประกันตนที่ประสบภัยน้ำท่วมมูลค่าโครงการ1หมื่นล้านบาท โดยโครงการจะปล่อยกู้ให้ผู้ประกันตนในวงเงิน 50,000 บาทต่อคน เพื่อนำไปซ่อมแซมบ้านเรือนที่ได้รับผลกระทบจากเหตุอุทกภัย คิดอัตราดอกเบี้ย 2.5%  คงที่ 2 ปี โดยที่สปส.จะนำเงินไปฝากธนาคารพาณิชย์อัตราดอกเบี้ย 1 % และกำหนดให้ธนาคารปล่อยกู้อัตราดอกเบี้ยผุ้ประกันตนอัตราดอกเบี้ยไม่เกิน 2.5 % 
ทั้งนี้ มีธนาคารเสนอเข้าร่วมโครงการแล้ว 6 ธนาคาร ได้แก่ ธนาคารนครหลวงไทย ธนาคารอิสลามแห่งประเทศไทย ธนาคารกรุงไทย  ธนาคารไทยพาณิชย์  ธนาคารอาคารสงเคราะห์ และธนาคารเพื่อการเกษตรและสหกรณ์นั้น   โดยธนาคารออมสินได้แสดงท่าทีสนใจเข้าร่วมโครงการ แต่ต้องรอผลการพิจารณาจากที่ประชุมบอร์ดธนาคารออมสินในวันที่17 พ.ย.นี้  โดยผู้ประกันตนสามารถยื่นเรื่องขอกู้ได้ตั้งแต่วันที่ 1 ธันวาคม 2553นี้เป็นต้นไป
สำหรับเงื่อนไขของผู้ประกันตนที่ประสบอุทกภัย และต้องการเข้าร่วมโครงการกู้ซ้อมแซมบ้านของสปส..จะต้องมาขอหนังสือรับรอง ซึ่งเป็นใบแจ้งเงินสมทบบำเหน็จชราภาพกองทุนประกันสังคม เพื่อรับรองว่าขณะนี้ผู้ประกันตนส่งเงินสมทบไปจำนวนเท่าใด โดยผู้ประกันตนสามารถมารับหนังสือรับรองดังกล่าวได้ที่ สำนักงานประกันสังคมจังหวัดได้ในวันที่ 24 พ.ย.นี้
นายปั้นกล่าวว่า   ผู้ประกันตนที่จะกู้ได้ต้องมีรายรับไม่ต่ำกว่าเดือนละ 7,500 บาท โดยที่จะต้องมีผู้ค้ำประกัน ซึ่งไม่จำเป็นต้องเป็นข้าราชการ รวมทั้งหนังสือรับรองเงินเดือนจากนายจ้างย้อนหลัง 3 เดือน หากธนาคารอนุมัติปล่อยกู้ให้กับผู้ประกันตน สปส.จะโอนเงินไปให้กับธนาคารดังกล่าวภายใน 4 วัน เพื่อให้ผู้ประกันตนเข้าถึงแหล่งเงินกู้โดยเร็ว
ด้านนายพนัส ไทยล้วน คณะกรรมการบอร์ดประกันสังคมฝ่ายลูกจ้าง กล่าวว่า โครงการปล่อยกู้สำหรับผู้ประกันตนที่ประสบภัยน้ำท่วมโดยคณะกรรมการประกันสังคมมีมติเห็นชอบให้ในวงเงินรวม 1 หมื่นล้านบาท โดยธนาคารกรุงไทยได้เงิน 2,000 ล้านบาท ธนาคารไทยพาณิชย์ 200 ล้านบาท ส่วนอีก 7,800 ล้านบาทให้แบ่งกันระหว่างธนาคารที่เหลือ